**SELETUSKIRI**

***Mulgi Vallavolikogu 21.02.2018 määruse nr 13 „Mulgi valla eelarvest sotsiaaltoetuste taotlemise, määramise ja maksmise kord“ muutmine***

Määruste muudatuste põhjus: seoses KOV rahalise võimekusega on vajalik ratsionaalselt hinnata milliseid toetusi on Mulgi vallal võimalik järgmine aasta maksta ning vastavalt sellele teha ka määrustes muudatusi.

Määruste sisu: määrus reguleerib Mulgi valla eelarvest sotsiaaltoetuste taotlemise, määramise ja maksmise korra.

Määruste muudatuste mõju: kohaliku omavalitsuse korralduse seaduse § 6 sätestab omavalitsusüksuse ülesanded ja pädevuse, milles on ka ära toodud, et omavalitsusüksuse ülesanne on korraldada vallas või linnas sotsiaalteenuste osutamist, sotsiaaltoetuste ja muu sotsiaalabi andmist. Sotsiaaltoetuste maksmine on Mulgi vallas reguleeritud määrusega, mille **§ 3 lõige 1 ja 2 sätestavad, et** Mulgi valla eelarvest makstakse toetusi vähekindlustatud või erivajadustega inimestele ja perekondadele hädavajalike kulude osaliseks katmiseks. Vähekindlustatud isik või perekond on leibkond, kelle iga liikme netosissetulek kuus on alla riiklikult kehtestatud toimetulekupiiri 2-kordse määra (400 eurot). Kohalikul omavalitsusel on õigus maksta ka täiendavaid hüvitisi (näiteks põhikooli ja gümnaasiumi lõpetajate toetused, sünnipäevatoetused jne), kui rahalised vahendid on selleks piisavad.

Viljandimaal on Mulgi vald 2023. a ainuke, kes maksis lisaks gümnaasiumi lõpetamise toetustele ka põhikooli lõpetamise toetusi. Vastav artikkel oli kajastatud Sakalas. Arvestades eelarve võimalusi on mõistlik toetada gümnaasiumi lõpetajaid, kes lõpetavad kas hõbe- või kuldmedaliga ning põhikooli lõpetajaid, kes lõpetavad kiituskirjaga.

Kogukulu lõpetajatele oli 2023. a **8150** eurot (eelarves **10550** **eurot**).

Mulgi vald on maksnud ka eakatele sünnipäevatoetusi. Sünnipäevatoetus on 80-, 85-, 90-aastastele ja vanematele inimestele makstav rahaline (50 eurot) toetus. Antud toetus ei ole seotud abivajadusega.

2023. a eelarvesse on planeeritud eakate sünnipäevatoetusteks **13 000** **eurot**, millest täitmine 12. juulil oli juba 6000 eurot.

Tulenevalt vähestest eelarvevahenditest on mõistlik antud toetuste maksmised lõpetada.

Muudatuste mõju eelarvele: eelarvet on võimalik tasakaalustada ning seeläbi aidata abivajajaid, kes vajavad toetusi. Kui eelarvelised vahendid paranevad, siis on alati võimalik uuesti hinnata eelmainitud toetuste vajalikust ja neid vajadusel rakendada.

Määrused kehtestatakse kohaliku omavalitsuse korralduse seaduse § 22 lõike 1 punkti 5, sotsiaalseadustiku § 15 punkti 2 ja sotsiaalhoolekande seaduse § 14 alusel

Määruste muudatused on kavandatud jõustuma 1. jaanuarist 2024. a.

Seletuskirja koostaja:

Liana Andruško

Mulgi valla sotsiaalnõunik